Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Isabel Olave Ballarena andreak egindako galderaren erantzuna, Foru Diputazioak emana, Akitania Berria-Euskadi-Nafarroa (ABEN) Euroeskualdearen erregelamenduari buruzkoa. Galdera 2021eko urriaren 28ko 10. Nafarroako Parlamentuko Aldizkari Ofizialean argitaratu zen.

Iruñean, 2022ko otsailaren 25ean

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Isabel Olave Ballerena andreak idatziz erantzuteko galdera egin du (10-22/PES-00020). Hori dela eta, Herritarrekiko Harremanetako kontseilariak informazio hau ematen dio:

Zenbait aldiz azaldu dizugunez, Akitania Berria-Euskadi-Nafarroa Euroeskualdea Europako mugaz haraindiko lankidetzarako elkarte bat da, Europako zuzenbidean araututako figura, nortasun juridiko propioa duena. Egoitza dela-eta, Frantziako zuzenbidearen menpean dago.

Beraz, ez dago ez Nafarroako Foru Komunitateko Administrazioaren menpean, ez haren erakunde publiko, sozietate publiko edo fundazio publikoen menpean.

Horregatik, ez dagokigu informazio eskaeran azaldutako gaiari buruz informazioa ematea. Elkarteak berak eman behar lituzke eskatutako datuak, bere arau juridikoetan oinarrituta.

Hori guztia jakinarazten dizut, Nafarroako Parlamentuko Erregelamenduaren 194. artikuluan ezarritakoa betez.

Iruñean, 2022ko otsailaren 18an

Herritarrekiko Harremanetako kontseilaria: Ana Ollo Hualde